***Κείμενο 2: «Το τέχνασμα του Θεμιστοκλή»***

 *(σελ. 14-16)*

***(Οδηγίες μελέτης)***

1. Διαβάστε το κείμενο «Το τέχνασμα του Θεμιστοκλή» στη σελίδα 14 του βιβλίου σας. Προσπαθήστε να καταλάβετε σε τι περίπου αναφέρεται, χωρίς να διαβάσετε τη μετάφραση. Κατόπιν μελετήστε τις 2 μεταφράσεις που ακολουθούν, τη μία με αντιστοίχηση αρχαίου κειμένου και νεοελληνικής μετάφρασης (έγγραφο 6) και την άλλη με τις λεξιλογικές υποδείξεις από κάτω (έγγραφο 5), που θα σας βοηθήσουν να αποσαφηνίσετε τις άγνωστες λέξεις που ενδεχομένως έχετε. Καλό είναι τις μεταφράσεις να τις αντιγράφετε στο τετράδιό σας.
2. Απαντήστε σχετικά ελεύθερα στις ερωτήσεις 1, 2 και 3 του σχολικού βιβλίου στη σελίδα 16. Έτσι, θα έχετε το νόημα του κειμένου.
3. Θυμηθείτε από την Ιστορία της Α΄ Γυμνασίου τη ναυμαχία της Σαλαμίνας. Κατόπιν, αναλογιστείτε κατά πόσο ο Θεμιστοκλής είχε δίκιο να επιμένει τόσο πολύ να διεξαχθεί η ναυμαχία στα στενά της Σαλαμίνας. Ποιο θα ήταν το αποτέλεσμα, αν επικρατούσε η άποψη των Λακεδαιμονίων και οι Έλληνες αντιμετώπιζαν τους Πέρσες σε πιο ανοιχτή θάλασσα στον Ισθμό της Κορίνθου; Για την απάντησή σας θα βοηθηθείτε από το ερμηνευτικό σχόλιο στις σελίδες 15-16.
4. Απαντήστε στην ερώτηση 4 του σχολικού βιβλίου στη σελίδα 16 σχετικά με άλλες γνωστές σας περιπτώσεις ιστορικών ή μυθολογικών τεχνασμάτων που είχαν επιτυχή έκβαση.
5. Πώς δικαιολογείτε το γεγονός ότι ο Σίκιννος, αν και Πέρσης, δεν πρόδωσε στον Ξέρξη το σχέδιο του Θεμιστοκλή, αλλά έμεινε πιστός στον αφέντη του;
6. Μελετήστε τα παράλληλα κείμενα που ακολουθούν τη μετάφραση στο έγγραφο 6 και κρίνετε με βάση αυτά και το παρόν κείμενο τον Θεμιστοκλή ως στρατηγό και ηγέτη.
7. Απαντήστε στις ερωτήσεις του εγγράφου 8 «Φύλλο εργασίας-Ασκήσεις κειμένου 2» που ακολουθεί.